Eduardo hil du eta ni hiltzen saiatu da.
Ez dugu frogarik.
Ene jaunak! Errege guardia deuseztatuko dut.
Erabakita dago.
Janeren burua nahi dut, eta zure armada behar dut.
Bota Seymour, eta 5000 gizon izango dituzu zure alde borrokan.
Guildford Dudley zaldi bat da!
Dibortziatzen ez bazara, nik behartuko zaitut.
Ez horixe.
Eta dibortziatu nahi ez badut?
Ez duzu nahi?
Ez dakit zer egin.
Utzi niri.
Etiarrak gonbidatu dituzu oturuntzara?
Berriz elkarren ondoan bizi behar dugu. Banaketa legeak indargabetuz.
-Ez duzu sendatu behar. -Jane...
Erresumak aldatu behar du. Ingalaterra senda dezaket.
Ni sendatu behar nauzu!
Jarraitu egin nauzu?
Sendabidea dagoela esan nahi nizun.
Eta badakit non lortu.
Lekuko batek erregearen hiltzaileak identifikatu ditu.
Lord Seymour eta Maria printzesa! Atxilotu itzazue!
Bai, ene kutunak. Maria printzesak alde egin du.
Ihes egin du.
Ondo jakingo duzuen bezala,
dopamina gizakiei plazera eragiten dien neurotransmisorea da...
Maria traidoreak ihes egin du.
...eta euforia eragiten duenik bada,
zure etsai errege-hiltzaileak hanka egitea da.
Jainkoarren, a zer zirrara!
Ez dut amore emango harrapatu arte.
Zuen armadak bidaliko dituzue bila...
Egon, berorren gorentasuna.
Janeren zoritxarrerako, monarka tudortarrek ez dute armadarik.
Eskatu behar dituzte.
Hortaz, artaburu hauek behar ditu.
Horrek esan nahi du
uko egin diozula Banaketa legeak indargabetzeko
zure eskaera sutsuari?
Ez.
Legeok indargabetuko ditut.
Erresumak batasuna behar du,
eta horren alde borrokatuko den liderra.
Zuetako bakoitzak 10 000 gizon emango dizkit.
Mariari aurre egiteko prest egongo gara.
Gora Maria erregina!
NIRE ERREGINA JANE
Hil ezazue!
Margaret, etorri hona.
Hiltzaile bat...
Ondo zaude?
...Maria traidoreak bidalia.
Zutitu. Egin irri. Bizirik zaude.
Ez kezkatu, gaizkilea hilda dago.
Amaitu da ikuskizuna. Ospa hemendik.
Jane jabetu berri da gizon hauei guztiei
bost axola zaiela hiltzeko zorian egon bada.
Axola zaien bakarra boterea da.
Jane ahula ote den jakin nahi dute, huts egingo duen, jai daukan.
Bitartean, amama denetarik probatzen ari da
Eduardoren etiar aldaketa behartzeko.
Odontologia barne.
Baina errege ohi gaixoak zismorfiko jarraitzen du.
Gehiegi izan da.
Ez da nahikoa izan.
Ikusi dudan etianismo berantiar larriena da
zure osaba Arturoren kasutik.
Behatzetako bat moztu behar izan nion.
Ondo atera al zen? Ez horixe.
Erle batek izutu zuenean aldatu zuen azkenik itxuraz.
Eta gero zure aitak hil arte sastakatu zuen,
eta eri zegoela esan zuen.
-Zer? -Ezer ez.
Bakoitzak eragile bat du.
Zurea aurkitu behar dugu.
Amama, aski da! Ez naiz etiarra.
Nahiz eta ezer txarrik ez duen.
Erregea naiz, eta aske uzteko agintzen dizut.
Hori da eta!
Hori da beharko duzun grina jauregira itzultzen zarenean
Ingalaterrako lehen errege etiar gisa.
Planak ditut zuretzat.
Badago profezia bat
hainbat mirari ilunekin hasi zena.
Txibia erraldoi bat itsasotik atera,
eta Kalmarreko gerraontzi bateko tripulazioa jan zuen.
Mesopotamian, arkume batek hankarekin lurra jo zuen,
eta iturburu bat...
Hara, itzuli da.
Une honetan Eduardo bi gauzaz ohartu da.
Bata, ez dagoela tipo horren begiradak adina
hunkitu dezakeen hitzaldi sakonik.
Eta bigarrena...
Eta orduan, erresumako veritiar oro akabatuko dugu.
Veritiarrak akabatu?
Bere amona burutik jota dagoela.
Sufrea da hori?
Ez, hipopotamo gorotza da.
Bai, lagun batek lortu dit.
Faraoiek antisorgailu gisa erabiltzen zuten.
Burugabea oso. Sendagai boteretsua da.
Ez, ez da. Garbitu.
Butts doktorea, agian ozpina...
Isil zaitez.
Emakumeak beti berriketan. Jainko maitea.
Beti zabiltzate txutxu-mutxuka.
Har ezazu zorri koilarakada bat gosariko garagardoarekin...
Kaleratuta.
Zer esan duzu?
Entzun didazu. Kaleratuta zaude.
Hobeto nago jada.
-Jane, zaude. -Ene, orain zer?
Jane, hau larria da.
Piztiak laguntzeari buruz ele egiteari utzi,
-izan zentzuduna. -Ez.
Eta zure boterea indartu.
Zer botere?
Gortearen erdia bere lurretara itzuli da morroiekin.
Zer?
Etiarren alde zaudelako joan dira.
Soldaduak ere bai.
Eta zenbat geratu dira?
Gutxi batzuk.
Eta denak daude Norfolkeko dukearen menpe.
Eta amen batean alde egin dezake.
Noblerik ez, soldadurik ez.
Soldadurik ez, koroarik ez.
Koroarik gabe, jai duzu.
Izango da gure heroi ausarta lepoa jokatu gabe erresuma batzeko gai?
Esan, Archer, zer animalia zara?
Untxitxo bat?
Hartz bat.
Zoragarria.
Itzela, bai.
Ene jaunak.
Ikus dezakezuenez, osatu naiz.
Eta zuen armadek Maria traidorea aurkitu bitartean,
torneo bat ospatzea erabaki dut
nire berehalako garaipena ospatzeko.
Justa, jokoak eta oturuntza.
Etortzea espero dut.
Oso gogoko ditut torneoak.
Izarrak alde izanda, noski.
Izarrei so egiten diezu, erregina?
Torneoa derrigorrezkoa al da?
Astrologo bat behar duzu.
Otomandarra, ahal dela.
Erabili nirea.
Mila esker, Scrope.
Zoritxarrez, etxera itzuli behar dut.
Nire nekazariak gosez hiltzen ari dira, eta ez diote mainak egiteari uzten.
Nire gonbidapena onartu behar duzu.
Geratu astea bukatu arte. Denak.
-Gustura, gorentasuna. -Oso ondo.
Baliteke lagun berriak egitea.
Besterik ez.
Berorren gorentasuna.
Ezingo dute armadak heldu arte ihes egin.
Azkarra zara.
Maria datorrenerako prest egon behar dugu.
Ez dira zure alde jarriko gu tartean egonda.
Konbentzituko ditugu. Ez dute zertan beldurrik izan.
Halako gizonak ez dira aldatzen.
Barnean daramate intolerantzia.
Orduan, irabazi dutela sinetsaraziko diegu
Maria desagerrarazi arte.
Gero, nahi duguna egingo dugu.
Oso emakume interesgarria zara.
Eguzkia sartzen ari da. Barkatu.
Janek Guildfordi Mariarena esan nahi dio,
izandako borroka itsusia ahaztu eta agian...
Guildford?
...musuren bat lortzea.
Guildford?
Gorentasuna.
-Non dago Guildford? -Joan egin da.
Nola?
Sendabide baten bila.
Joan egin da?
Esan du besterik?
Sentitzen duela.
Eta ez zuela uste zuk ulertuko zenuenik.
Ados.
-Dudley. -Zoazte.
Gorentasuna! Berri garrantzitsuak!
Elefante bat lortu dut torneorako.
Guildfordek alde egin du.
Sendabide baten bila joan da.
Zuk bazenekien?
Badakizu non dagoen?
Ez dakit ezer.
Entzun, mutikoaren akats bakarra da.
Normala da hori konpondu nahi izatea.
Bere emazte argia ez baita ezer egiteko gai.
Ez du inongo akatsik.
Erresumak ez luke onartuko.
Horregatik aldatu behar dut erresuma.
Ni ere idealista izan nintzen
gaztea nintzenean eta justizian sinesten nuenean.
Baina gizakiek gorrotatzea atsegin dute.
Oker zaude.
Zuk uste?
Guildfordek tupustean galdu zuen bere lekua munduan.
Zure erruz.
Akastuna zela sentiarazi zenion.
Urrun bidali zenuen. Zer-nolako aita zara?
Guildfordek ez zuen aitarik behar, babesa baizik.
Eta ahalik eta ondoen ezkutatu nuen.
Zer beste egin nezakeen? Gortea utzi?
Guildford sendatuta itzuliko da, eta asko poztuko zara.
Agian errege izendatuko duzu orduan.
Kontua da mofeta bat naizela, ulertzen?
Eta andrea sagutxo etiar bat da.
Beraz, tentsio handia dago beti, ulertzen?
Mofeta eta sagua elkarrekin?
Jan nezake.
Ez nabil txantxetan.
Horregatik ibili behar dut nire kasa noizbehinka.
Ni neu izateko, mugarik gabe.
Aukera banu, ez nuke aldatuko.
Zaldi bat zara.
Ez dago gaizki.
Tira.
Ez duzu aldatu osteko sentsazioaren mira izango?
Bihotza bizkortzen zaizu,
azalean beroa eta inurridura hori nabaritzen dituzu,
eta une batez, guztiz aske zara.
Zenbat falta da?
Lasai, motel. Ados?
Ez zaizu damutuko,
eta sendatuta bueltatuko zara erreginarengana.
Ez dut emazteaz hitz egin nahi.
Nahi bezala, ene jauna.
Errege zenean, Eduardok ez zuen bere ipurdia ere garbitzen.
Beste batek garbitzen zion.
Gorozkizaina du izena. Bila ezazue.
Baina orain, Eduardo bere patuaz eta ipurdiaz
arduratu beharko da.
Arraioa, lortu dut.
Zer nahi duzu?
Zurekin hitz egin.
Gurin ganibeta da?
Esan nor zaren.
Aktorea naiz.
Baita lapurra ere.
Nahiko trebea, egia esan.
Batzuetan, platerak garbitzen ditut ostatu truk,
baina soilik itua interesgarria bada.
Eta ni naiz itua.
Noski. Erregea zara.
Dirutza izugarria balio duzu.
Nola aurkitu nauzu?
Zortea izan dut.
Zugatik diru apur bat emango zidatela pentsatu nuen.
Edo diru asko.
Eta ni salbatzera zetorren zaldun ausarta zinelakoan.
Barkatu, lagun. Dirua nahi dut.
Ondo da, ordainduko dizut.
Zuzen zeunden.
Amama burutik jota dago, lastima.
Lastima, goazen.
Eta neure buruari esan nion: "Noiz arte egon zaitezke eserita,
oilar-auska ikusten, pixa egitera altxatu gabe?".
Ez nuen nahi altxatu eta zatirik onena galdu.
Heriotza?
Bai.
Laburbilduz, pixa egitera joan nintzen,
eta Lancashirekoak irabazi zuen.
Ikaragarria.
Margaret.
Maitasun oharra? Benetan?
Mezu zuzenik ez zegoen garaian, jendeak maitasun gutunak idazten zituen.
Nahiago zenuke hortzik gabe bizi ala hatzik gabe?
Hatzik gabe. Jatea gogoko dut.
Erantzun egokia. Tori.
Begira. Stanley gazteak ere bat idatzi duela dirudi.
Lord Scrope!
Lady Frances nirekin ari da?
Bai.
Alabaren arabera,
oso armada handi eta boteretsua duzu.
Egia al da?
Olerki bat eskaini diezazuket?
Jakina.
Ene laute, esnatu!
Ekiozu gure azken lana izango denari,
amaierari hasiera eman diot.
Ene laute, geldi, bukatu dut.
Oso argia zara.
Wyattena da. Nire gogokoena da.
Zurekin bakarka hitz egin nahiko nuke.
Nire gelan elkar gaitezke gero.
Margaret.
Eman hau zure amari.
Zuretzat, Stan Dudleyren partez.
Eseri.
Gorroto zaitu.
Ezer ez.
Esan, Londresekoa zara jatorriz? Edo iparraldekoa?
Hemendik bizirik ateratzen bagara,
nahi duzuna kontatuko dizut.
Bizirik?
Hori da irteera, baina itxita dago.
Giltza lor dezaket. Itxaron hemen. Ez mugitu.
Fitz?
Eduardo.
Katua zakuan daukat.
Itzuli gelara, Eduardo.
Aska ezazu.
Amama sutan jarriko da.
Bestela, hormaren kontra botako dut,
eta lepoa berotzeko baino ez du balioko.
Ez.
Joango naiz.
Zer arraio?
Istorio interesgarria da.
Gaixo ez nengoenean,
borrokatzen ikasi nuen, printzipe guztiek bezala.
Amama oker zegoen zuri buruz, Eduardo.
Ez zara gure salbatzailea.
Salbatu nauzu.
Eta zuk ni aurrena.
-Ez du inork halakorik egin nigatik. -Ez?
Egin dezagun hanka.
Bihozmina,
edo estresak eragindako kardiopatia,
pertsona osasuntsuei ere egin diezaieke kalte.
Baina ez kezkatu, Janek ez du halako saminik.
Nahiz eta arnasa hartzea kostatu, eta gaixo eta ondoezik sentitu,
norbaitek eskuarekin bularra zeharkatu eta arima
atera balio bezala.
Bere lana du orain aringarri hotz baina fidagarri bakarra.
Itxaron nazatela kanpoan torneoari hasiera emateko.
Euria Ingalaterran. Sinestezina.
Plan magikoa nuen.
Magia, juglareak, zaldunak eta benetako elefante bat.
Torneoaren ostean jango genuen.
Afaria eta ikuskizuna. Dena izorratu da!
Agian ez.
Huts egin dugu.
Nik ez dut huts egiten.
Gezurra! Janek maiz huts egiten du,
baina egin beharrekoa argi dauka.
Nobleak gertu mantendu, beren armadak bereganatu,
Mariari aurka egin eta erresuma salbatu.
Zer arraio da hau?
Bolo-jokoa!
Torneo bat agindu nizuen armadak heldu bitartean.
Euriak ez gaitu geldiaraziko. Zer diozue?
Betekoa!
Betekoa izan da!
Ez dakizue zer den betekoa.
Ahaztu tudortarren bolo-jokoaren arauak.
Gogoratu jende honek ardoa edaten duela gosarian.
Lan bikaina, maitea.
Nire txanda!
Lord Scrope, nire gelan etzan nahi duzu?
Mila esker.
-Gaixoa. -Ergel hori gainkatzen ari zara?
Zergatik egiten didazu ihes?
Zure familia kutsatuta dago.
Jauna, zutitu kontuz. Min hartuko zenuen.
Mila esker, Lady Frances. Oso esku leunak dituzu.
Lider orok bezala, Jane ere ulertzen hasia da,
pertsona tematiek elkarrekin hitz egitea lortzea dela diplomazia.
Archer. Norfolk!
Oso adeitsuak zarete, mundu guztiari utzi diozue jokatzen.
Jokatu elkarrekin Dudley eta bion aurka.
Ez dut berarekin jokatuko.
Nola egingo dugu lan batera bolo-jokoan aritu ezin bagara?
Ondo da.
Bere aurka jokatuko dut.
Egin dezagun apustu.
Nik irabazten badut, ez dira Banaketa legeak indargabetuko.
Apustua onartzen dut.
Archer!
Nik irabazten badut, indargabetuko dira.
Erresumaren etorkizuna ezin du apustu batek erabaki.
Norfolken ideia ona dela deritzot.
Azken finean, horrela banatu genuen Bretainia frantsesekin.
Fidatu nitaz.
Katherine.
Sentitzen dut.
Oharra tontakeria bat izan zen...
-Ez. -...eta asko sentitzen dut...
"Bihotz orok abesten du abesti osatugabea
beste bihotz batek erantzuten dion arte".
Hitz ederrak.
Platonenak dira.
Banekien.
Ez zenekien.
Arrazoi duzu. Ez nekien.
Agerikoa ez bada, ez dut inoiz inor gorteatu.
Ez naute inoiz benetan gorteatu.
Ez zara alarguna?
Bai, baina 16 ordu inguru eman nituen ezkonduta.
Inori musu eman ez dion lehen alarguna izango naiz.
Bada, hori konpon dezakegu.
Barkatu, ez nuen hori esan nahi...
Zer demontre gertatzen da?
Ama, zerbait nuen ahoan. Begian.
Bai. Baina atera diot.
-Ospa! -Ados.
Amodio-afera izan nahi baduzu, itzel deritzot.
Nik neuk asko izan ditut.
Baina ezin duzu halakorik egin
hil nahi gaituen gizonaren semearekin.
Zer esan duzu?
Hori William Seymour da.
Lord Seymourren seme eta oinordekoa.
Hori ezinezkoa da! Norfolken laguntzailea da.
Norfolken apopiloa da.
Umea zela hartua, seme noble guztiak bezala,
jakingo zenuke aita bizi izan balitz.
Edo nebarik bazenu.
Edo gizonezkoen bizitzek axola balidate.
Ez dit ezer esan.
Bere aitaren espioia izango da, erabili egin zaitu.
Ezin duzu berriz ikusi. Ulertzen?
Debekatuta duzu.
Bai, ama.
Une erabakigarria, lagunok.
Erresumaren etorkizuna erabakiko duen
eskuz eskuko bolo-jokoa.
Ideia aparta.
Bai!
Lan bikaina.
Nolatan zara hain trebea?
Txikitan ikasi nuen.
Hori ezinezkoa da.
Plebeioek jokatzea debekatu zuen Henrike erregeak.
Baina Baron Hunsdon nuen aita.
Zer?
Bazen semea zara?
Bazen semea da!
Nobleziakoa zara?
Bazen semea hil zela entzun nuen.
Gezurra zen.
Itxuraz aldatu nuenean, familiak Frantziara bidali ninduen.
Hor geratzea nuen, baina nire etxea Ingalaterra da.
Norfolk, etiar bat ezagutzen duzula diozu. Ziur ehundaka ezagutzen dituzula.
Nonahi gaude.
Eta veritiarrek onartu beharra dute ez garela inora joango.
Irabazi dut.
Arranopola!
Hordago.
Jaurtiketa bana?
Ea nork irabazi? Egin dezake hori?
Zoritxarrez, bai.
Bai!
Kaka zaharra.
Oso ona.
Zaila izango da.
Bai!
Ez, gorentasuna, errebantxa nahi dut.
Piztiak bere botereak erabili ditu.
Ez. Norfolk, galdu egin duzu.
Ordu honetan bilduko gara bihar areto nagusian
Banaketa legeen indargabetzea sinatzeko.
Jainko maitea.
Ene.
Ez genuke Butts doktorea deitu behar?
Kaleratu egin dut.
Zergatik? Gustuko dut.
Guildfordek utzi omen zaitu.
Jauregia, alegia.
Ez dit agur ere esan.
Dudleytarroi buruz jakin behar duzu
bihotz onekoak izan arren,
tontakeriak egiten ditugula maiz.
Egia esan, Stan, eztabaida izugarria izan genuen,
eta gehiegi eskatu nion.
Ez dakit, baina...
Batzuetan ez dakit nola gelditu.
Adeitsuagoa izatea nuen.
Zurekin txora-txora eginda dago. Misio bat baino ez da.
Ez al dira misioak nobleak eta garbiak?
Eta bada. Guildfordek bere burua barkatu nahi...
Kaka.
Bere burua barkatu? Zergatik?
Asko hitz egiten dut.
Aitak dio sei urte nituenean
perretxiko bitxi bat aurkitu nuelako dela.
Jan eta koloreak usaintzen hasi nintzen.
-Lau barrabil nituela uste nuen. -Stan, mesedez.
Ziur naiz itzuliko dela, eta orduan,
galdetu zuk zeuk.
Scrope.
Gorentasuna. Hitz egin dezakegu?
Bai, noski. Zure soldaduak.
Gero jarraituko dugu.
Arraioa.
Berorren gorentasuna, hau aurrerago egin nahi nuen,
baina arazo politiko larriak dituzu,
eta nire astrologoaren arabera,
zorte handia izango omen dut gaur maitasunaren alorrean,
eta gure balizko ondorengoen etorkizuna...
Zer?
Berorren gorentasuna, ez dut beste aukerarik
zuri eskatzea baino nirekin...
ezkontzeko.
Har ezazu nire armada boteretsua ezkontza oparitzat.
Ezin didazu ezkontzeko eskatu. Ezkonduta nago jada.
Ozta-ozta.
Nire iturrien arabera, Guildford ez da itzuliko.
Benetan? Nork esan dizu hori?
Bada, zure amak.
Zerbait jan eta atseden hartuko dugu,
zaldi bilakatzen zarenean jarraituko dugu.
Eraman nazakezu gainean?
Gutxi pisatzen dut.
Ez.
Ados, urtxintxa bat edo harrapatuko dut jateko.
Jauntxoak sua egiten baldin badaki.
-Badakit sua egiten. -Ederto.
Aurrera.
Guildford bere ametsa betetzeko zorian dago.
Baina amets bat jarraitzeak dakarren arazoa ez da berez ametsa,
baizik eta lortzeko beharrezko gogo bizia,
bizirik egotea plazer bat dela ahatzarazi diezazukeelako.
Eta bizirik egotea zoragarria da.
Irauten duen bitartean.
Nola ausartu zara?
Mozkor zaude, ala?
Scroperi ezkontzeko eskatzeko esan diozu?
Guildford ez dela itzuliko?
Bai. Zergatik jakin nahi?
Bota.
Scroperekin aliatuz gero, bizirik jarraituko dugulako.
Bere aita eta anaiak duela gutxi hil dira,
ondorioz, erresumako armadarik handienetako bat jarauntsi du.
Tentela da, bai,
baina leiala eta kontrolatzen erraza da.
Ez duzu eskubiderik.
Zu torneotxoa antolatzen
eta zure piztiarekin ligatzen zenbiltzala,
Mariak indarrak batu ditu, eta zure bila etorriko da.
Horretan jarri beharko zenuke arreta. Baina ez.
Horren ordez, denbora galdu duzu etiarren aldeko gurutzadarekin,
eta sendabide baten bila joandako gizonagatik negarka.
Ez dizut hori kontatu.
Ez. Dudleyk kontatu dit.
Ez dut uste.
Lotsa emango lioke.
Zu izan zara.
Zer egin diozu Guildfordi?
Zer egin duzu?
Mesedez, esan.
Mesede bat egin dizut.
Bistatik galdu dugu, eta seguruago gaude orain.
Aska nazazu berehala!
Kaixo, zalditxo.
Doilor arraioa!
Doilorra, ni?
Itxaron piztia-martxanta etorri arte.
Nor arraio da piztia-martxanta?
-Lagundu! -Egin oihu nahi beste.
-Mesedez, lagundu! -Alferrik da.
Gorentasuna? Zer darabilzu?
-Senarra arriskuan dago. -Zer?
Aurkitu behar dut. Nire errua da.
-Gorentasuna, ez da zure errua. -Zertaz ari zara?
Etiarrek bere ama hil zuten bere aurrean.
Ezin du hori aldatu,
baina senda daiteke.
Ni joango naiz. Aurkituko dut.
Eta etxera ekarriko dut.
Mesedez. Aska nazazu.
Zergatik? Eman arrazoi bat.
Jane.
Jane da arrazoia.
Jane, emaztea?
Benetako maitasuna.
Ondo da.
Egin dezagun plan bat.
Jauregira eramango zaitut berorren gorentasuna ikustera.
Eta gero,
buruan joko dizut beste behin
eta hona ekarriko zaitut bueltan.
Entzun!
Ez duzu ezer irabaziko
izugarrikeria hau kentzen ez badidazu.
Eguzkia aterako da,
eta lepoa hautsiko dit itxuraz aldatzean.
Hil egingo naiz.
Eta sendatu egingo zara.
Ez kezkatu.
Martxanta heltzear dago.
Puntuala da.
Trago bat.
Utzidazu azken trago bat hartzen.
Arraioa, zergatik ez.
Mesedez.
Eman giltza madarikatua.
Piztia-martxantak dauka beste giltza, ene jauna.
Artaburu hori.
Korri!
Eguzkia aterako da!
Lagundu! Mesedez.
Zer arraio?
Mesedez. Lagundu.
Ni...
etiarra naiz.
Eguzkia atera aurretik hau kendu ezean, hil egingo naiz.
Mesedez, lagundu.
Etiarra?
Zutitu.
Zatoz hona.
Mila esker.
Lehen aldiz,
Guildford eguzkia ateratzeko irrikan dago,
aldatu
eta etxera itzultzeko.
Janerengana itzultzeko.
Joan egin dira.
-Zer? -Norfolk eta Scrope joan egin dira.
Lapurren pare alde egin dute gauaren erdian.
-Esan agur beren armadei. -Alde egin dute?
Eta London Roaden ikusi dute Maria 10 000 gizonekin.
Erregina, ez dugu aliaturik!
Baditugu.
Zenbat jende bildu dezakezu borrokarako?
-Zer da? -Nobleziak alde egin du.
Maria bere armadarekin dator.
Ez ditut etiarrak hiltzera bidaliko.
Uste nuen gauzak aldatzeko itzuli zinela Ingalaterrara.
Aita hilzorian zegoelako itzuli nintzen, gauzak aldatzeko
itxaropena nuelako geratu nintzen,
baina gerra hau garaiezina da.
Orain ni ere borrokatuko naiz.
Nahikoa izatea nahi nuke,
baina beste plan bat dugu.
Zergatik geratu zinen orduan?
Ez dakit.
Akatsa, agian.
Jendeak egin dudana ikasten duenean babestuko naute.
Ez dut uste.
Nora zoaz?
Ez al nauzu ikusi? Stanley!
Bai.
Ez ikusiarena egin dut.
Zergatik?
Badakit Guildfordena.
Janerekin hizketan entzun nizun. Hiltzera bidali duzu.
Hiltzaile zikina zara.
Norbaiti errua leporatu nahi badiozu, leporatu zeure buruari.
Zuk esan zenidan etiarra zela.
Zakila anaia baino nahiago izan zenuen.
Ulertu didazu.
Bazoaz? Zer entzun duzu?
Stanley, itzuli hona berehala!
Aizu! Presta dezatela erreginaren gurdia!
Janek onberatasuna intolerantzia baino indartsuagoa dela uste du oraindik,
itxaropena beldurra baino indartsuagoa dela,
eta, aukera izanda, jendeak zintzotasunez jokatuko duela.
Banaketa legeak indargabetuta daude.
Zer uste duzue zuek?
Jane. Ihes egin behar dugu. Bukatu da.
-Jane, mesedez. -Ez.
Entzun. Ihes egiten ez baduzu, hil egingo zara.
Begira! Ikusten?
Badugu babesa.
Ez kezkatu. Norfolk itzuli da.
Jane.
Norfolk, itzuli egin zara. Zure armadarekin?
Urrunegi joan zara.
Harrapatu. Harrapatu denak.
Gurdia. Hemendik. Goazen, bizkor.
Ez jarraitu. Ez. Aska nazazue!
Jane Greyk jai dauka.
Azpitituluak: Leire Chertudi
Ikuskatzailea: Ilargi G.